**Velkommen til AF Selandia**



Vores hjemmeside er: afselandia.dk

Hermed finder du alt fra referater, vedtægter, informationer og gode råd mv.

**Husk at læse vores vedtægter og ordensreglement.**

Vi er også på facebook under A/F Selandia.

Her kan alle skrive mht. salg af ting eller lignede. Bestyrelsen ligger også information op her.

**Bestyrelsens mail adresse:** **afselandia@outlook.com**

Haveleje forfald:
Havelejen forfalder 1. januar – 1. april – 1. juli – 1. oktober kr. 1250,- pr. indbetaling i alt 5000 kr. årligt. Den indbetales på konto: 5321 0305057 (og skriv blot have nr. i teksten). HUSK AT BETALE RETTIDIGT FOR AT UNDGÅ BØDE.

Vand aflæsning:
Man aflæser selv vandmåler senest den 30. november. Man kan vælge at sende mail til mail box med have nr + aflæsningstal i emnefeltet, eller man kan lægge en seddel med samme info i postkassen ved kontoret (inkl. mail adr.). HUSK AT AFLÆSE RETTIDIGT FOR AT UNDGÅ BØDE.

I løbet af december får man meddelelse om hvad der skal betales i vand, og denne afregnes senest den 1. februar til konto 5325 0247892 med info om have nr. (KUN HAVE NR.).

Udlejning af stole, borde og trailer:
Man kan leje stole og borde ved fx afholdelse af fest til små penge. Vi har også en trailer som man kan låne kvit og frit, booking via vores hjemmeside.

Arrangementer:
Hold øje med hjemmesiden, Facebook og evt. udhængsskab ved pladsen, her kan du nemlig finde information om vores gode arrangement – loppemarked, sommerfest, morgenmad, frokoster mv.

Pligtarbejde:
Alle haver har pligtarbejde en gang årligt, datoerne for hvornår og hvilke gang bliver offentliggjort på hjemmesiden, ved kontoret og på opslag ved de 2 udgange. Er man forhindret i af deltage på den valgte dag, så skal man skriftligt meddele bestyrelsen herom i en mail (afselandia). Husk der er bøde for manglende pligtarbejde i en sæson.

Klubber:
Vi har en del klubber i foreningen heriblandt billard og aktivisterne mv. Og vi opfordrer alle til at tage initiativ, hvis man mener at der godt kunne være en gå-klub, en blomster klub eller lign.

Selandia er en dejlig forening, hvor alle skal hygge sig, men vi bor også tæt, så derfor har vores ageren også indflydelse på vores omgivelser. En fest klares hurtigt med et opslag på Facebook om lidt larm, det bliver altid taget godt imod. Der skal tages hensyn til ukrudt ved vejen, hække som skal klippes, træer som bliver for høje, hundene der gør over længere tid i haven osv., og en snak mellem 2 naboer kan man nå rigtig langt med, med en ”VÆR GOD VED DIN NABO” attitude. Vi skal overholde fartbegrænsningen – max 10 km – og den info skal også gives til besøgende eller vareudleveringsfirmaer ”PAS PÅ OS ALLE PÅ VEJENE”.

Mvh Bestyrelsen

Have nr.

Navn:

Med underskrivelse af denne skrivelse bekræfter jeg / vi følgende:

\_\_\_\_ Modtagelse af velkomstbrev

\_\_\_\_ Modtagelse af andelsbevis og dettes rigtighed

\_\_\_\_ Betaling af indskud

\_\_\_\_ Info om lokalplan 150 (skal gennemlæses og kan findes på hjemmesiden)

\_\_\_\_ Ved byggeri skal bestyrelsen godkende terninger som beskrevet på hjemmesiden under ”byggeri” førend jeg / vi kan påbegynde.